504 Az Európai Unió Hivatalos Lapja 15/8. kötet 32004D0486 2004.4.30. AZ EURÓPAI UNIÓ HIVATALOS LAPJA L 162/114 A TANÁCS HATÁROZATA (2004. április 26.) a Ciprus, Málta és Lengyelország részére az elektromos és elektronikus berendezések hulladékairól szóló 2002/96/EK irányelvtől való ideiglenes eltérések engedélyezéséről (2004/486/EK) AZ EURÓPAI UNIÓ TANÁCSA, tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Unióhoz történő csatlakozásáról szóló szerződésre és különösen annak 2. cikke (3) bekezdésére, tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmányra (a továbbiakban: a 2003-as csatlakozási okmány) és különösen annak 55. cikkére, tekintettel Ciprus, Málta és Lengyelország kérésére, tekintettel a Bizottság javaslatára, mivel: (1) — Az elektromos és elektronikus berendezések hulladékairól szóló, 2003. január 27-i 2002/96/EK európai parlamenti és tanácsi irányelv (!) 5. cikke (5) bekezdésének első albekezdése értelmében a tagállamoknak biztosítaniuk kell, hogy legkésőbb 2006. december 31-ig évente és lakosonként átlagban legalább négy kilogramm magánháztartásból származó elektromos és elektronikus berendezés hulladékának szelektív összegyűjtésére sor kerüljön. (2) — A 2002/96/EK irányelv 7. cikkének (2) bekezdése megállapít egyes minimum célkitűzéseket az elektromos és elektronikus berendezések hulladékai hasznosítására és az alkatrészek, alapanyagok és anyagok újrafelhasználására és újrafeldolgozására vonatkozóan. A tagállamoknak biztosítaniuk kell, hogy a gyártók megfeleljenek ezeknek a célkitűzéseknek 2006. december 31-ig. (3) — A 2002/96/EK irányelv 17. cikkének (1) bekezdésével összhangban a tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az irányelvnek 2004. augusztus 13-tól kezdődő hatállyal megfeleljenek. A 2002/96/EK irányelv 17. cikke (4) bekezdésének a) pontja azonban előírja, hogy Görögország és Írország, amelyek általános újrafeldolgozási infrastruktúrájuk hiányosságai, földrajzi adottságaik, például a sok kis sziget és nagy kiterjedésű vidéki és hegyvidéki térségek, alacsony népsűrűségük és az elektromos és elektronikus berendezésekből történő felhasználás alacsony szintje miatt nem tudják elérni a 2002/96/EK irányelv 5. cikke (5) bekezdésének első albekezdésében említett begyűjtési célkitűzést, illetve a 7. cikk (2) bekezdésében említett hasznosítási célkitűzést, és amely országok a hulladéklerakókról szóló, 1999. április 26-i 1999/31/EK tanácsi irányelv (2) 5. cikke (2) bekezdésének harmadik albekezdése alapján kérhetik az abban a cikkben említett határidő meghosszabbítását, legfeljebb 24 hónappal meghosszabbíthatják a 2002/96/EK irányelv 5. cikkének (5) bekezdésében és 7. cikkének (2) bekezdésében említett időtartamokat. (4 — A 2003-as csatlakozási okmány 55. cikkének alapján Ciprus, Málta és Lengyelország ideiglenes eltérést kért a 2002/96/EK irányelv 5. cikke (5) bekezdésének első albekezdésében és 7. cikkének (2) bekezdésében említett időtartamoktól. Málta ezt újrafeldolgozási infrastruktúrájának hiányosságaival, az elektromos és elektronikus berendezések jelentéktelen mennyiségével, valamint azokkal a korlátozó tényekkel indokolta, miszerint Málta egy földrajzilag elszigetelt kis ország, amely kis helyi piaccal és magas népsűrűséggel rendelkezik, és küzd az ezzel együtt járó földhasználati problémákkal, és amely az elektromos és elektronikus berendezéseknek nettó importálója. Ciprus és Lengyelország ezt újrafeldolgozási infrastruktúrájuk hiányosságaival és alacsony népsűrűségükkel indokolták. Ezenkívül Lengyelország vidéki térségeinek magas arányaira is hivatkozott. (4 HLL 37., 2003.2.13., 24. o. A 2003/108/EK irányelvvel (HL L 345., 2003.12.31., 106. o.) módosított irányelv. ) HLL 182., 1999.7.16., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.